b'\n_START_ARTICLE_\nGrad \xc5\xa0abec\n_START_PARAGRAPH_\nGrad \xc5\xa0abec (hrva\xc5\xa1ko Posrt, italijansko Possert, nem\xc5\xa1ko Schabez), tudi poznan kot Sv. Martin, je bila trdnjava stoje\xc4\x8da ob cesti med naseljem Paz in \xc5\xa0u\xc5\xa1njevico, v ob\xc4\x8dini Cerovlje, v Istra, na Hrva\xc5\xa1kem, od katerega so ostale le mogo\xc4\x8dne razvaline, ki so jih nedavno za\xc5\xa1\xc4\x8ditili. Ru\xc5\xa1evine gradu so ostanki gradu iz 11. stoletja (Sv. Martin), oziroma od v 16. stoletju imenovanega gradu (\xc5\xa0abec), \xc4\x8deprav arheolo\xc5\xa1ki dokazi ka\xc5\xbeejo na drugo polovico 14. stoletja. Grad je bil mo\xc4\x8dno po\xc5\xa1kodovan v Usko\xc5\xa1ki vojni v letih 1615\xe2\x80\x9317. Med letoma 2009 in 2014 so bile ru\xc5\xa1evine restavrirane. V neposredni bli\xc5\xbeini ru\xc5\xa1evini gradu/trdnjave se nahaja majhna cerkev Sv. Martina dograjene leta 1367.\n_START_SECTION_\nZgodovina\n_START_PARAGRAPH_\nTa grad je bil doslej smatran za isto trdnjavo z razli\xc4\x8dnimi imeni skozi zgodovino, Sv. Martin, Posert in \xc5\xa0abec, ki so bili ob ve\xc4\x8d prilo\xc5\xbenostih lo\xc4\x8deno omenjeni in grajeni, vendar to ni povsem potrjeno z arheolo\xc5\xa1kimi raziskavami. Tako \xc5\xa1e vedno ni znano ali gre za isto lokacijo ali razli\xc4\x8dne lokacije._NEWLINE_Grad povezujemo z navedbo \xe2\x80\x9cCastrum Sancti Martini\xe2\x80\x9d iz 11. stoletja, ko je bil s tem imenom omenjen v darovnici Ulrika II. mejnega grofa v Istrski marki Oglejskemu patriarhatu. V drugi polovici 14. stoletja je Sv. Martin pripadal Pazinski grofiji. Fevdalni gospodarji so bili Gotni\xc5\xa1ki ali Gutene\xc5\xa1ki gospodje, nakar je leta 1436 posest postala del dru\xc5\xbeinske posesti Moysevich (Moise, Mojsijevi\xc4\x87). Pod oblastjo te dru\xc5\xbeine se je obmo\xc4\x8dje imenovalo Posshart, okolica pa kot Possert._NEWLINE_V 16. stoletju je posest Mojsijevi\xc4\x87ev in Grad Kozljak leta 1529 podedoval Jurij (ali Giorgio) Barbo, iz dru\xc5\xbeine Barbo in domnevno zgradil novo trdnjavo \xc5\xa0abec. V letih 1614 in 1617, med usko\xc5\xa1ko-bene\xc5\xa1ko vojno, sta bila oba Sv. Martin (ali Possert) in \xc5\xa0abec okupirana in razru\xc5\xa1ena. Ker je bila stara trdnjava \xc5\xa0abec v ru\xc5\xa1evinah in zapu\xc5\xa1\xc4\x8dena, je baron Barbo zgradil novi grad Belaj ju\xc5\xbeno od stare trdnjave \xc5\xa0abec._NEWLINE_Na podlagi arheolo\xc5\xa1kih izkopavanj so grad \xc4\x8dasovno datirali v drugo polovico 14. stoletja. To morda govori o tem, da so grad morda dali zgraditi Gori\xc5\xa1ki grofje, ki so bili lastniki obmo\xc4\x8dja po letu 1374, ali pa Habsbur\xc5\xbeani, ki so nasledili Gori\xc5\xa1ke.\n_START_SECTION_\nOpis gradu\n_START_PARAGRAPH_\nGrad je nepravilne trapezoidne oblike s stolpom. \xc5\xa0ir\xc5\xa1a stran gleda proti severu. Najbolje je ohranjen obrambni stolp, ki je bil petnadstropni in je ohranjen do vi\xc5\xa1ine 17 m.'